กฎกระทรวงกำหนดหลักเกณฑ์และวิธีการเกี่ยวกับการพิจารณาความเสียหายที่เกิดแก่อุตสาหกรรมภายในจากการทุ่มตลาดหรือการอุดหนุนพ.ศ. ๒๕๔๕[๑] อาศัยอำนาจตามความในมาตรา ๕ วรรคสอง และมาตรา ๖ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงฉบับที่ ๒ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ข้อ ๒ การพิจารณาความเสียหายอย่างสำคัญที่เกิดแก่อุตสาหกรรมภายในจากการทุ่มตลาดหรือการอุดหนุนให้อาศัยหลักฐานสนับสนุนและการตรวจสอบเกี่ยวกับ(๑) ปริมาณของสินค้านำเข้าที่ทุ่มตลาดหรือสินค้าที่ได้รับการอุดหนุนและผลของการทุ่มตลาดหรือการอุดหนุนที่มีต่อราคาของสินค้าชนิดเดียวกันในตลาดภายในประเทศ(ก) ในส่วนที่เกี่ยวกับปริมาณของสินค้านำเข้าที่ทุ่มตลาดหรือสินค้าที่ได้รับการอุดหนุน ให้พิจารณาว่าได้มีการนำเข้าเพิ่มขึ้นโดยมีนัยสำคัญหรือไม่ไม่ว่าจะพิจารณาจากปริมาณนำเข้าจริงหรือปริมาณที่เทียบเคียงกับปริมาณการผลิตหรือปริมาณการบริโภคในประเทศ(ข) ในส่วนที่เกี่ยวกับผลของการนำเข้าสินค้าที่ทุ่มตลาดหรือสินค้าที่ได้รับการอุดหนุนที่มีต่อราคา ให้พิจารณาว่าราคาของสินค้านำเข้าที่ทุ่มตลาดหรือสินค้าที่ได้รับการอุดหนุนได้มีการตัดราคาโดยมีนัยสำคัญเมื่อเทียบกับราคาของสินค้าชนิดเดียวกันในประเทศหรือไม่หรือมิเช่นนั้น การนำเข้าดังกล่าวจะมีผลเป็นการกดราคาหรือจะหยุดยั้งการที่ราคาจะขยับตัวสูงขึ้นโดยมีนัยสำคัญเนื่องจากการทุ่มตลาดหรือการอุดหนุนนั้นหรือไม่ทั้งนี้ ปัจจัยหนึ่งหรือหลายปัจจัยที่กล่าวนี้ ไม่ถือเป็นข้อพิจารณาที่ตายตัว(๒) ผลกระทบจากสินค้านำเข้าที่ทุ่มตลาดและสินค้านำเข้าที่ได้รับการอุดหนุนที่มีต่ออุตสาหกรรมภายใน(ก) ในส่วนที่เกี่ยวกับผลกระทบจากสินค้านำเข้าที่ทุ่มตลาด ให้พิจารณาโดยประเมินจากปัจจัยและดัชนีทางเศรษฐกิจที่มีผลต่อสภาวะของอุตสาหกรรมภายในรวมทั้งการลดลงทั้งที่เป็นจริงและที่อาจเกิดขึ้นของยอดจำหน่าย กำไร ผลผลิต ส่วนแบ่งตลาดผลิตภาพ ผลตอบแทนจากการลงทุน หรือการใช้กำลังการผลิต ปัจจัยที่มีผลกระทบต่อราคาสินค้าในประเทศความมากน้อยของส่วนเหลื่อมการทุ่มตลาด ผลกระทบและแนวโน้มที่จะเกิดต่อกระแสเงินสดสินค้าคงคลัง การจ้างงาน ค่าจ้างแรงงาน อัตราการเจริญเติบโต ความสามารถในการระดมทุนหรือการลงทุน(ข) ในส่วนที่เกี่ยวกับผลกระทบของสินค้านำเข้าที่ได้รับการอุดหนุนให้พิจารณาโดยประเมินจากปัจจัยและดัชนีทางเศรษฐกิจที่มีผลต่อสภาวะของอุตสาหกรรมภายในรวมทั้งการลดลงทั้งที่เป็นจริงและที่อาจเกิดขึ้นของยอดจำหน่าย กำไร ผลผลิต ส่วนแบ่งตลาดผลิตภาพ ผลตอบแทนจากการลงทุน หรือการใช้กำลังการผลิต ปัจจัยที่มีผลกระทบต่อราคาสินค้าในประเทศผลกระทบและแนวโน้มที่จะเกิดต่อกระแสเงินสด สินค้าคงคลัง การจ้างงาน ค่าจ้างแรงงานอัตราการเจริญเติบโตความสามารถในการระดมทุนหรือการลงทุน สำหรับสินค้าเกษตรให้พิจารณาด้วยว่าเป็นการเพิ่มภาระต่อโครงการให้ความช่วยเหลือของรัฐบาลหรือไม่ทั้งนี้ ปัจจัยข้างต้นยังไม่ครอบคลุมทุกอย่างและปัจจัยหนึ่งหรือหลายปัจจัยที่กล่าวนี้ไม่ถือเป็นข้อพิจารณาที่ตายตัวข้อ ๓ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ ณ วันที่ ๓๑ ตุลาคม พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงฉบับที่ ๒ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ กำหนดหลักเกณฑ์และวิธีการเกี่ยวกับการพิจารณาความเสียหายอย่างสำคัญที่เกิดแก่อุตสาหกรรมภายในจากการทุ่มตลาดและการอุดหนุนตามมาตรา ๒๐ วรรคหนึ่ง ยังไม่เป็นไปในแนวทางเดียวกับความตกลงว่าด้วยการตอบโต้การทุ่มตลาดและการอุดหนุนภายใต้องค์การการค้าโลกซึ่งประเทศไทยเป็นภาคีจึงจำเป็นต้องออกกฎกระทรวงนี้วิภา/ผู้จัดทำ๑ กันยายน๒๕๕๔สายสัมพันธ์/ปรับปรุง๒๐ ตุลาคม๒๕๖๓ภิรมย์พร/ตรวจ๔ ธันวาคม๒๕๖๓[๑] ราชกิจจานุเบกษาเล่ม ๑๑๙/ตอนที่ ๑๑๒ ก/หน้า ๘/๑๑ พฤศจิกายน ๒๕๕๕